**E L Ő T E R J E S Z T É S**

**Szombathely Megyei Jogú Város Önkormányzata Közgyűlésének**

**2020. június havi rendes ülésére**

**Javaslat Szombathely Megyei Jogú Város Önkormányzata 2019. évi**

**maradvány elszámolásának jóváhagyására**

Az államháztartásról szóló 2011. évi CXCV. törvényben, a végrehajtására kiadott 368/2011.(XII.31) kormányrendeletben, valamint az államháztartás számviteléről szóló 4/2013.(I.11) kormányrendeletben foglaltak szerint elkészítettük a 2019. év maradvány elszámolását.

Szombathely Megyei Jogú Város Önkormányzatának intézményekkel összesített maradvány kimutatását az I. sz. melléklet tartalmazza. A maradvány kimutatás az alaptevékenység és a vállalkozási tevékenység bevételeit és kiadásait tartalmazza, továbbá bemutatja a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget. Az önkormányzat és intézményei vállalkozási tevékenységet nem végeznek.

**I.**

# Költségvetési intézmények maradvány elszámolása

A Közgazdasági és Adó Osztály végrehajtotta az önkormányzat által fenntartott intézmények 2019. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslat tételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2019. évi beszámoló 07. űrlap szerint megállapított maradvány összegét, mely 386.244 eFt. Az intézmények részére 2019. évben kiutalatlan irányító szervi támogatás összege 886.143 eFt.

A fenti két forrás biztosít fedezetet a 2019. évi kötelezettségvállalással terhelt (904.067 eFt) és a szabad, de visszaengedélyezésre kerülő maradványok (282.062 eFt), összegeire.

A C.) pontban bemutatottak szerint a különbözetet elvonásra javasoljuk 86.258 eFt összegben.

1. **Kötelezettségvállalással terhelt maradvány**

A személyi jellegű kifizetések következő évre áthúzódó kötelezettségeit a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

1. **Szabad, de visszaengedélyezésre kerülő maradványok**

* Az ***Óvodáknak*** összesen 84.357 eFt összegben javasoljuk a szabad maradványok visszaengedélyezését, melyek a következő tételekből tevődnek össze:
* A 479/2012. (XI.29.) Kgy.sz. határozattal elfogadott, az óvodákban biztosított egyéb szolgáltatásokhoz kapcsolódó (idegen nyelvoktatás, zeneovi, korcsolyaoktatás, úszásoktatás, gyermektánc, gyermektorna) maradványok összegei.
* Közgyűlési és bizottsági határozatok alapján konkrét célra, feladatokra biztosított pénzeszközök maradványai úgy, mint felújítási tételek, eszközbeszerzések.
* A ***Szombathelyi Köznevelési GAMESZ*** számára összesen 101.395 eFt összegben javasoljuk a szabad maradványok visszaengedélyezését, az alábbi tételek tekintetében:
* Bizottsági határozatok alapján konkrét célra, feladatokra biztosított pénzeszközök maradványai: pedagógus továbbképzés maradványa, sajátos nevelési igényű tanulók oktatási maradványa, óvodapedagógiai napok kiadásai, kalandváros és műjégpálya igénybevételéhez kapcsolódó kiadások, óvodai angol oktatócsomag, óvodai udvari játékok karbantartása, vezetők találkozójának költségei, KDG labor szállítási kiadásai, Közoktatási Szakértők Országos Egyesületének szombathelyi csoportja által szervezett szakmai fórumok, konferenciák kiadásai, óvodavezetők munkaközösségének kiadásai maradvány összesen 30.537 eFt. A Pipitér Óvoda villamoshálózat felújításával kapcsolatos kiadások maradványa 11.984 eFt, az Aréna Óvoda kerítés építésének kiadásai, energia teljesítmény bővítése, villanyszerelési munkák költségei 43.141 eFt, a Benczúr Óvoda összekötőjárda építésének, radiátorvédő készítésének, felszerelésének kiadásai 2.466 eFt, új kapu létesítésének kiadásai 300 eFt, a Margaréta ivókút létesítése 470 eFt, a Maros Óvoda teraszok árnyékolásának kiadásai 295 eFt, a Gazdag Erzsi Óvoda kerítés felújításának költségei 5.796 eFt, a Donászy Óvoda kerítés felújításának kiadásai 5.681 eFt, ovi-foci térkő építésének kiadásai 181 eFt, okoskocka vásárlásának beszerzése 865 eFt visszaengedélyezett maradványt jelent.
* A ***Városi Vásárcsarnok*** szabad maradvány összegének visszaengedélyezése 14.909 eFt, mely az épület várható felújításával összefüggő többlet kiadásaira képez tartalékot.

1. **Maradvány elvonás**

Elvonás jogcímeinek ***kiemelt nagyságrendű tételei*** az alábbiak:

* Az ***Óvodáknál*** betervezett, de felhasználásra nem került felmentési időre jutó bérek összegei, fel nem használt jubileumi jutalom maradványa, közlekedési költségtérítés maradványa és az ehhez kapcsolódó járulékok maradványa összesen 34.370 eFt összegben.
* Az ***Egyesített Bölcsődei Intézménynél*** keletkezett elvonandó 22.546 eFt összegű maradvány a személyi juttatásokon 6.298 eFt összegben keletkezett, mely 6 fő kilépő dolgozó miatti ideiglenesen üres álláshely, betegszabadság, közlekedési költségtérítés maradványából, a foglalkoztatottak egyéb személyi juttatásainak maradványából származik.

A járulékköteles maradványhoz kapcsolódó munkaadókat terhelő járulékok maradványának 4.009 eFt összege szintén elvonásra javasolt.

A dologi kiadásokon fel nem használt maradványa, mely üzemeltetési anyagok beszerzése, étkeztetésekhez kapcsolódó kiadások, szolgáltatások ellenértéke, előzetesen felszámított áfa.

* ***Berzsenyi Dániel Megyei Hatókörű Városi Könyvtár*** külsőszemélyi juttatások (megbízási díjak) maradványa 3.718 eFt-ban került elvonásra.
* A ***Pálos Károly Szociális Szolgáltató Központ és Gyermekjóléti Szolgálat*** elvonandó maradványa a személyi juttatásokon 366 eFt, mely a közlekedési költségtérítések maradványa. A járulékköteles maradványhoz kapcsolódó munkaadókat terhelő járulékok maradványának fel nem használt része 386 eFt-ban, valamint a dologi kiadások maradványa 354 eFt, a felhalmozási kiadások 671 eFt összeget jelent.
* Az ***Agora Szombathelyi Kulturális Központ*** fel nem használt dologi előirányzatának összege mindössze 2 eFt.
* A ***Közterület Felügyeletnél*** az egyéb fel nem használt kiadások maradványa összesen 684 eFt összegben került elvonásra.
* A ***Polgármesteri Hivatal*** szabad maradványát 23.161 eFt összegben javasoljuk elvonásra.

**Az intézmények 2019.évi jóváhagyásra kerülő maradványának összege 1.186.129 eFt.**

A maradványból

* a következő évre áthúzódó kötelezettség fedezete 76,2 %
* szabad maradvány 23,8 %.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

ezer Ft-ban

|  |  |
| --- | --- |
| 01 Alaptevékenység költségvetési bevételei | 25 426 211 |
| 02 Alaptevékenység költségvetési kiadásai | 14 773 524 |
| **I Alaptevékenység költségvetési egyenlege (=01-02)** | **10 652 687** |
| 03 Alaptevékenység finanszírozási bevételei | 10 304 373 |
| 04 Alaptevékenység finanszírozási kiadásai | 8 417 776 |
| **II Alaptevékenység finanszírozási egyenlege (=03-04)** | **1 886 597** |
| **A) Alaptevékenység maradványa (=±I±II)** | **12 539 284** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **12 539 284** |
| D) Alaptevékenység kötelezettségvállalással terhelt maradványa | 12 539 284 |
| E) Alaptevékenység szabad maradványa (=A-D) | 0 |
| F) Vállalkozási tevékenységet terhelő befizetési kötelezettség (=B\*0,1) | 0 |
| G) Vállalkozási tevékenység felhasználható maradványa (=B-F) | 0 |

A III. sz. mellékletben ágazatonként részletezett jóváhagyásra javasolt kötelezettségvállalások tartalmazzák az egyes ágazatoknál jelentkező 2020. évre áthúzódó kifizetések összegeit. Ezek bizottsági, közgyűlési döntéseken és 2019. évben megkötött, illetve előkészített szerződéseken alapuló kötelezettségvállalások, valamint céllal kapott pályázati pénzeszközök és előzetes kötelezettségvállalások (közbeszerzési eljárást megindító feladott hirdetmény, ajánlattételi felhívás, pályázati felhívások, támogatási szerződések általi kötelezettségvállalások) összegei, a számviteli kimutatások és a társosztályok javaslata alapján.

A Kommunális városüzemeltetési és környezetvédelmi kiadások, valamint az Út-híd fenntartási kiadások teljes maradványát javasoljuk visszaengedélyezni a szakmai javaslatok alapján.

A 2019. évről áthúzódó kötelezettségvállalások szükséges fedezetét a maradvány összegén felül azon pályázati pénzeszközök és egyéb áthúzódó bevételek jelentik, amely bevételek 2020. évben fognak realizálódni az alábbi táblázat szerint:



Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2019.évi költségvetési rendelet végrehajtása során - figyelembe véve az áthúzódó hatásokat – 3.025 millió Ft költségvetési többlet keletkezett. Az önkormányzat 2020.évi költségvetésének megalkotása során a 2019.évi várható többletet működési célokra 845 millió Ft összegben, felhalmozási célokra 2.000 millió összegben beterveztük. Ezáltal 180 millió Ft szabad forrás keletkezett.**

**A 2019.évi maradványelszámolás részét képező Lakás és helyiségüzemeltetés elszámolásának várható kötelezettségére további 87 millió Ft előirányzatot tartalmaz a 2020.évi költségvetés.**

**A fentiek alapján 267 millió Ft összegű szabad forrás áll rendelkezésre, melynek felhasználására a 2020. évi költségvetés II. számú módosítása során teszünk javaslatot.**

**Kérem a Tisztelt Közgyűlést az előterjesztés megtárgyalására, és a határozati javaslat elfogadására.**

**Szombathely, 2020. június „ „**

**/:Dr. Nemény András:/**

**H AT Á R O Z A T I J A V A S L A T**

**……./2020. (…….) Kgy. sz. határozat**

Szombathely Megyei Jogú Város Közgyűlése az önkormányzat továbbá költségvetési szervei 2019. évi maradvány elszámolására vonatkozó előterjesztést megtárgyalta és ezzel kapcsolatosan az alábbi döntéseket hozta:

1. az önkormányzati intézmények maradványának jóváhagyását és felhasználását engedélyezi a II. számú mellékletben részletezettek szerint;
2. jóváhagyja az önkormányzat jóváhagyásra javasolt maradványát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről a II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

( a végrehajtás előkészítéséért:

Stéger Gábor a Közgazdasági és Adó Osztály vezetője )

**Határidő:** következő költségvetési rendelet módosítás